**ZAPISNIK 1. SKUPNEGA RODITELJSKEGA SESTANKA**

Roditeljski sestanek za obe vrtčevski skupini, Sončki in Račke, je potekal 7.9.2016 s pričetkom ob 16.00 uri v učilnici 2. razreda in zaključkom ob 17:00 uri.

Dnevni red sestanka:
1. Predstavitev letnega delovnega načrta za obe skupini
2. Predlogi in pripombe
3. Razno

**K točki 1:**
Za skupino Sončki je LDN predstavila vzgojiteljica ga. Tatjana Zupan. Za skupini Račke je LDN predstavila ga. Doroteja Kozmus.
Letni delovni načrt obeh skupin si boste lahko kmalu ogledali na spletni strani OŠ Milana Majcna Šentjanž.

**K točki 2:** V juniju smo planirali izlet na Veliko planino a ga na žalost nismo mogli izvesti. Zato smo se danes odločili, če bo prvi ali drugi vikend v oktobru lepo vreme se odpeljemo na Veliko planino. Denar od papirja in vizitk bomo porabili za končni izlet, za katerega so se starši soglasno odločili, da gremo na morje in sicer obe skupini skupaj. Veseli smo nove telovadnice, ki smo jo komaj čakali: otroci iz skupine Sončki imajo telovadnico na voljo v torek in četrtek, otroci iz skupine Račke pa v sredo in petek.

**K točki 3:** Starše obveščamo preko spleta, e asistenta in oglasne deske.
Obe skupini imajo v garderobi »žepke« za razna obvestila. Starši naj redno pregledujejo le-te. Staršem naročimo papirnate robčke za brisanje nosov, fascikel z 20-timi »srajčkami« in 5€ za fotografije, ki jih ob koncu šolskega leta dobijo domov. Ustno soglasje pa smo dobili glede pregledovanja otrokovega lasišča v primeru pojavitve uši. Če kdo ne želi, lahko to pove posamezno. Za otroke, ki potrebujejo plenice in vlažilne robčke, naj starši prinesejo v vrtec cel paket. Ko jih zmanjka, dobijo obvestilo. Starše prosimo, naj v primeru odvajanja od raznih razvad (duda, steklenička, plenice) sodelujejo z vrtcem ter v istem času poskušajo otroka odvajati tudi doma. Skupaj namreč gre hitreje. Za vsakega otroka priporočamo copate, ki ne drsijo.
Igralni dan je v petek, ko lahko otroci v vrtec prinesejo igračo in se potem skupaj igrajo. Med tednom se prinašajo lahko samo mehke igrače za na ležalnik. V skupini Račke pa sreda ostaja pravljična sreda, ko otroci v vrtec prinesejo svojo knjigo, ki jo potem vzgojiteljice preberejo.

Predstavniki staršev: v skupini Sončki je ga. Maja Skoporec, v skupini Račke pa je ga. Mojca Možina. Na njiju se lahko obrnete s kakšno prošnjo, predlogom, pobudo…

Prisotnost:
- strokovne delavke: Tatjana Zupan, Doroteja Kozmus, Jožica Krmelj, Darja Remih in Nataša Kodrič.
- starši otrok iz skupine Sončki: odsotni starši Tjaše Brečko, Davida Renka in Neže Longar.
- starši otrok iz skupine Račke: odsotni starši, Ambroža Oblaka, Ane Gole, Jana Podlogarja, Svita in Brina Jana Jazdana, Nika Kozoleta, Matica in Davida Felserja, Nike Funda in Samuela Lana Glušiča.

Zapisala: Darja Remih

Šentjanž, 14.9.2016